
Tiekėjams	

Dėl Pirkimo 

[bookmark: _Hlk102464293]         UAB „Grinda“ (toliau – Perkančioji organizacija) Centrinės viešųjų pirkimų informacinės sistemos priemonėmis (toliau – CVP IS) atviro konkurso (tarptautinis pirkimas) būdu vykdomam pirkimui Nr. 2897. Mišrių komunalinių ir mišrių statybinių atliekų tvarkymo paslaugos (toliau – Pirkimas. Pirkimo ID 4537731) gavo suinteresuoto tiekėjo paklausimą paaiškinti/patikslinti Pirkimo sąlygas.
          Perkančioji organizacija išnagrinėjo tiekėjo paklausimą ir, vadovaudamasi Pirkimo bendrosiomis sąlygomis, atsako paaiškindama Pirkimo sąlygas: 

	Eil. Nr.
	Klausimai
	Atsakymai

	1.
	Teikiame paklausimą dėl specialiųjų sutarties sąlygų:
5.3.3.1 p. formuluotė „peržiūra atliekama ne rečiau kaip kas 6 mėnesiai“ - manytina, kad tai formulavimo logikos problema: peržiūra gali būti inicijuota tik jei kainų pokytis >6 %, bet kartu sakoma, kad peržiūra atliekama „ne rečiau kaip kas 6 mėnesiai“. Jeigu per 6 mėn. pokytis <6 %, tai prievolė „peržiūrėti“ faktiškai tampa neįvykdoma. 
Prašome formuluotę patikslinti į „gali būti atliekama ne dažniau kaip kas 6 mėnesius“ arba „gali būti inicijuojama ne anksčiau kaip po 6 mėnesių“.
	Pagal nuosekliai ir aiškiai suformuotą Lietuvos Aukščiausiojo Teismo praktiką ir Lietuvos Respublikos civilinio kodekso 6.156 str. 1 d., perkančiajai organizacijai nedraudžiama pirkimo dokumentuose (tame tarpe ir sutartyje) nusistatyti sąlygas, neprieštaraujančias imperatyviems teisės aktams.
Atkreipiamas dėmesys, kad Sutarties specialiųjų sąlygų 5.3.3.1 p. nustatyta sąlyga neprieštarauja Kainodaros taisyklių nustatymo metodikai, patvirtintai Viešųjų pirkimų tarnybos direktoriaus 
2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“ ir kitiems Lietuvos Respublikoje galiojantiems teisės aktams, tokia praktika plačiai taikoma valstybės institucijose, įstaigose, įmonėse bei organizacijose.
Pažymėtina, kad tiekėjai vertina pirkimo dokumentus bei savo pajėgumus ir priima sprendimą dėl dalyvavimo pirkime pagal perkančiosios organizacijos pirkimo dokumentuose nustatytus reikalavimus. Taigi, dalyvauti pirkime ar ne – tiekėjo apsisprendimo teisė.
Pažymėtina, kad motyvai, kuriais remiantis galėtų būti keičiamos pirkimo sąlygų nuostatos, turi būti logiški, protingi, objektyvūs ir pagrįsti svariais argumentais (prieštaravimu imperatyviems teisės aktams, ko šiuo konkrečiu atveju, - nėra), o ne tiekėjų vidiniais įsitikinimais.
Atsižvelgiant į aukščiau išdėstytą, Specialiųjų sutarties sąlygų punktas keičiamas nebus

Atkreipiame dėmesį, kad Lietuvos Respublikos viešųjų pirkimų įstatymo 87 str. 1 d. nustatyta, kad pirkimo sutartys sudaromos taikant Viešųjų pirkimų tarnybos patvirtintas tipines pirkimo sutarčių sąlygas. Sutarties projektas parengtas pagal Paslaugų viešojo pirkimo-pardavimo sutarties tipines sąlygas, patvirtintas Viešųjų pirkimų tarnybos direktoriaus 2024 m. gruodžio  30 d. įsakymu Nr. 1S-209 „Dėl Paslaugų viešojo pirkimo-pardavimo sutarties tipinių sąlygų patvirtinimo“.

	2. 
	Teikiame paklausimą dėl specialiųjų sutarties sąlygų:
5.3.3.8 p. prašymo turinys - labai griežtas ribojimas, kad negalima nurodyti kito indekso, ko pasekoje gali kelti problemų, jei ateityje oficialiai būtų pakeista ar panaikinta esama rodiklių struktūra. Prašome įrašyti galimybę vadovautis kitu lygiaverčiu oficialiu indeksu, jei VDA pakeistų dabartinį.
	Lietuvos Respublikos viešųjų pirkimų įstatymo 87 str. 1 d. nustatyta, kad pirkimo sutartys sudaromos taikant Viešųjų pirkimų tarnybos patvirtintas tipines pirkimo sutarčių sąlygas. Sutarties projektas parengtas pagal Paslaugų viešojo pirkimo-pardavimo sutarties tipines sąlygas, patvirtintas Viešųjų pirkimų tarnybos direktoriaus 2024 m. gruodžio  30 d. įsakymu Nr. 1S-209 „Dėl Paslaugų viešojo pirkimo-pardavimo sutarties tipinių sąlygų patvirtinimo“, todėl  Specialiųjų sutarties sąlygų punktas keičiamas nebus.



Pažymėtina, kad bet kuris UAB „Grinda“ atliktas paaiškinimas/patikslinimas yra laikomas neatskiriama Pirkimo sąlygų dalimi, ir jo nuostatos turi viršenybę prieš ankstesnes Pirkimo sąlygose išdėstytas nuostatas. 
Tuo atveju, kai skelbime apie Pirkimą pateikta informacija neatitinka informacijos, pateiktos kitose Pirkimo sąlygose, teisinga laikoma informacija, nurodyta skelbime apie Pirkimą.


